సి. ఆనందారామం

సి.ఆనందారామం ఆగస్టు 20వ తేదీ 1935వ సంవత్సరం పశ్చిమగోదావరి జిల్లా, ఏలూరు పట్టణంలో జన్మించేరు. 60 నవలలు, 100కు పైగా కథలు, కొన్ని విమర్శ గ్రంథాలు రాసేరు. ఈమె వ్రాసిన నవల ఆత్మబలి సంసార బంధం సినిమాగా, అదే నవల జీవనతరంగాలు టీవీ సీరియల్‌గా వచ్చింది. జాగృతి నవలను త్రిశూలం సినిమాగా, మమతల కోవెల నవలను జ్యోతి‘I cherish that compliment’ సినిమాగా తీశారు.

జీవిత విశేషాలు
ఈమె అసలు పేరు ఆనందలక్ష్మి. గోపాలమ్మ, ముడుంబై రంగాచార్యులు ఈమె తల్లిదండ్రులు. ఏలూరులోని ఈదర వెంకటరామారెడ్డి స్కూలులో ప్రాథమిక విద్యను అభ్యసించింది. ఇంటర్ వరకు చదివి బి.ఏ. ప్రైవేటుగా పాస్ అయ్యింది. బి.ఏ. పూర్తయ్యాక సి.ఆర్.ఆర్. కాలేజీలో తెలుగు ట్యూటర్‌గా కొన్నాళ్లు పనిచేసింది. 1957లో వివాహం అయ్యాక హైదరాబాదుకు మకాం మార్చింది. 1958-60లో ఉస్మానియా యూనివర్సిటీలో ఎం.ఏ. తెలుగు చదివింది.సి.నారాయణరెడ్డి గైడుగా పి.హెచ్.డి పూర్తి చేసి డాక్టరేట్ పట్టా సంపాదించింది. హోం సైన్స్ కాలేజీలోను, నవజీవన్ కాలేజీలోను కొంతకాలం పనిచేశాక 1972లో కేంద్రీయ విశ్వవిద్యాలయంలో చేరి ప్రొఫెసర్‌గా పనిచేసింది. సుమారు 30మంది విద్యార్థులు ఈమె ఆధ్వర్యంలో పి.హెచ్.డి చేశారు. 2000లో పదవీవిరమణ చేసింది.

రచనలు
నవలలు

కథాసంపుటాలు
 ఎన్నెన్నో కాంప్లెక్సస్
 డోలిక
 దశావతారాలు
 పోనీ నేను వ్రాసిపెట్టనా
 పెండ్లెందుకు

కథలు

విమర్శ గ్రంథాలు
 తెలుగు నవలా విమర్శ
 సాహిత్యము - నవలాప్రక్రియ
 సమాజ సాహిత్యాలు
 తులనాత్మక సాహిత్యం - నవలా ప్రక్రియ: వ్యవస్థాగత దృక్పథం

పురస్కారాలు
 గృహలక్ష్మి స్వర్ణకంకణము - 1972
 మాలతీ చందూర్ స్మారక అవార్డు -2013
 ఆంధ్రప్రదేశ్ సాహిత్య అకాడెమీ అవార్డు - 1979 (తుఫాన్ నవలకు)
 మాదిరెడ్డి సులోచన బంగారు పతకం - 1997
 తెలుగు విశ్వవిద్యాలయం పురస్కారాలు - రెండు పర్యాయాలు
 సుశీలా నారాయణరెడ్డి పురస్కారం
 గోపీచంద్ పురస్కారం
 అమృతలత జీవన సాఫల్య పురస్కారం - 2013
ఇవి కూడా చూడండి
 పశ్చిమగోదావరి జిల్లా కథా రచయితలు

మూలాలు

 నవ్యనీరాజనం శీర్షికలో గొరుసు జగదీశ్వరరెడ్డి పరిచయం 
 కథానిలయంలో సి.ఆనందారామం కథల జాబితా

వర్గం:గృహలక్ష్మి స్వర్ణకంకణము గ్రహీతలు
వర్గం:తెలుగు రచయిత్రులు
వర్గం:1935 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:పశ్చిమ గోదావరి జిల్లా రచయిత్రులు
వర్గం:పశ్చిమ గోదావరి జిల్లా మహిళా ఉపాధ్యాయులు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు